Zwischä See und Bärgä,  ä scheenä Fläckä Ärdä.  Scheeni Bärgä chaisch da gseh,  dunkli Wälder und ä blaiä See.  Obstbäim i dä griänä Mattä,  d'Sunnä wächsläd, mid em chuälä Schattä.  Bliämä hed's  grad i dr'Nechi,  viel scheneri nu i dr'Hechi.  Wunderbar isch diä Umgäbig,  eysi Natuir, isch eifach läbig.  Hend gmeind, miär heigid sie im Griff,  fir sie z'beherrschä, diä netigä Kniff.  Alles planä wend miär chennä,  i dä scheenschtä Plätz, äs Huis dri stellä,  machid's, we's eys passä tuäd,  und meinid: "So isch's guäd."    Doch da isch, dr'22. Aigschtä gsi,  dä macht dr'Mänsch, winzig chli.  Wasser chund viel, und a allnä Ort,  Mängä  hed miässä fliäh, druis und fort.  Wildbäch chemid vo dä Bärgä inä,  s'Wasser laift i Heyser und Gädä inä.  Uberschwämmigä muäsch da gseh,  weyti Mattä wärdid zum See.  Ribänä hed's gäh, oh herjee,  weyt umä chaisch gross und gresseri gseh.  Ubersaräd, s'schenschti Land,  mit Holz, Schlamm, Stei und Sand.  Verwiäschted sind Strassä, Bruggä und s'Trassé vo dr'Bahn,  Weyt umä, isch jedi Verbindig lahm.    Z'Buochs isch s'Aawasser uberä, wiä geplant,  nur, wo's hi gahd? - hend's das g'ahnt,  das äs laift uf Ennetbirgä zuä?  de hättid's diä, chennä warnä duä.  Chäller und Partèr hättid's nu ruimä chennä,  aber, äs wär äs Wettrennä!  Dä eintä Ennetbirger isch äs sicher nid wohl,  diä, wo gmacht hend, äs Eigägool,  will's bim Scheidgrabä dr'Schutzdamm hend verwehrd,  wo ai, zum Hochwasserschutz gherd.